3. После туге
Војислав Илић 

После туге, после мука,
Што кроз мрачни муче сан,
У спасења ведри дан
Одводи нас судбе рука -
Па нам пружа, пуну миља,
Златну купу изобиља.

Пијмо из ње, док опусти,
Јер смрт стоји иза нас,
Припремљена сваки час,
Да нам купу тргне с усти -
И пијући, да нам рече:
Добро вече! Добро вече!

28. јануара 1893.

Извори 

 ''Војислав Илић: Лирско песништво, страна 238, 2. књига, Вук Караџић, Београд.

Војислав Илић